እታ ዓባይ ልደት፤ ንሰብኣያ ክትቐትል ዝወሰነትላሓደ እዋን ኣብ ሓደ ዓዲ ድሮ ልደት ሓንቲ ውቕብቲ እመቤት ኹነታት ናብራ ሓዳር ስለ ዝሰልቸዋ ንበዓል ቤታ ክት

እታ ዓባይ ልደት፤ ንሰብኣያ ክትቐትል ዝወሰነትላሓደ እዋን ኣብ ሓደ ዓዲ ድሮ ልደት ሓንቲ ውቕብቲ እመቤት ኹነታት ናብራ ሓዳር  ስለ ዝሰልቸዋ ንበዓል ቤታ ክትቀትል ደለየት።እታ ዕለት ንሳ ገና ከይወግሐ ጎይያ ናብ ኣዲኣ ብምኻድ " ኣደይ ብሓዳረይ ሕጉስቲ ክኸውን ኣይከኣልኩን፣ ሰብኣየይ ንዝንዙ ኣድኪሙኒ ኩሉ ነገረ ዓለሙ ስለዝፀላእኽዎ ክቐትሎ ደልየ እንተኾነ ግን ሕጊ ዓድና ፈሪሐ እንታይ ክገብር ከምዘለኒ ክትሕግዘኒ ትኽእሊ ዶ" በለትእታ ኣደ ድማ ከምዚ ኢላ መለሰት፤"እወ ዛጓለይ ክሕግዘኪ ይኽእል እየ፤ ግንድማ ብብልሓት ክፍፀም ስለዘለዎ በተን ዝህበኪ ምኽሪ ተኸቲልኪ ብትዕግስቲ ኣብ 2 ወይ 3 ወርሒ ሰብ ከይፈለጠ ክትትግብርዮ ምእንታን ምኽረይ ትሰምዒ ዶ?።እታ ዝሓረቐት ጓል ኸኣ "እንታይ ምኽሩ እዩ ዚ? ኣነ ምኽሪ ፀሊኤለኹ እንድሕር ንዙሰብኣይ ዘጥፈኧለይ ኮይኑ ግን ኣነ ፍቓደኛን ድሉውትን እየ" ኢላ መለሰት።እታ ኣደ ብወገና "በሊ ዘን ዝስዕባ 6 ነገራት ግበሪ በለታ ፦1) ንሱ ምስ ሞተ ሰብ ከይጥርጥረኪ ምእንቲ ድሕሪ ሐዚ ኣብ ገዛኺ ሰላም ክትገብሪ እኔአኪ።2) ተመልካታይ ክምስክርን ክፈርድን ምእንቲ ንዕኡ ደስ ዘብል ገና ጎርዞን ንዓይኒ ሰሓቢትን ክትመስሊ ንነብስኺ ክተፀባብቕን ክትከናኸኒን ኣለኪ።3) ንሰብኣይኪ ብፅቡቕ ክትከናኸንዮን ብጥዑም ቃላት ክተድንቕዮን ኣለኪ ስለዚ ድማ ኣይጠራጠረክን ብትህብዮ ምግቢ ዝያዳ ክኣምነኪ እዩ።4) ቀናእ ኣይትኹኒ ኩሉ ብትዕግስቲ ሓልዮትን ኣኽብሮትን ብዘለዎ ንሱ እንትእዝዝ ይኹን እንትዛረብ ኣዳምፂዮ ስምዕዮ። ኣፍኣፉ መልሲ ከይትህብዮ ሕራይ በልዮ። ተኣዛዚቱ ክትኾኒ ይግባእ።5) ገንዘብኪ ንዕኡ ኣውዕልዮ። ን ኸብዱ ደስ ዝብሎ መሪፅኪ ግዝእሉ መግብዮ። ገንዘብ እንተሃበኪ ውን ንሱ ንዝሓስቦን ደስ ኣብ ዘብሎን ኣውዕልዮ። ንቲ ትህብዮ ምግቢ ቃሕ እናበሎ እዩ ክበልዖ። ገንዘብ እንተዘይሂቡኪውን ኣይትሕረቒ ኩሉ ብትዕግስቲ። 6) ዓው ኢልኪ ኣይትመልስሉ። ኣብ ዘቕረቦ ሓሳብ ኣሚኑ ይእዝዝ እንተልዩ ብመገዱ ኺዲ ምበር "ተጋጊኻ" ኢልኪ ብናሃትኪ መገዲ ከይትኸዲ። ምሟቱ ዝሰምዐ ሰብ ፈፂሙ ኣይጥርጥረክን። ሰላምን ፍቕርን ኣተባብዒ ምበር ጎይቂ ንዝንዝ ከይትገብሪ። "እዚ ዅሉ ክትገብሪ ግን ትኽእሊ ዲኺ?" ኢላ ሓተተት እታ ኣደ ደጊማ ክተረጋግፅ።"እወ ፀገም የቡሉን ኩለን ይኽእለን እየ ሃጥ ተበለ 3 ወርሒ ዶ ኢልክኒ ኣደይ? ሽግር የቡሉን ክዋፅኦ እየ" ኢላ መለሰት።"እሺ በሊ ነዚ ሕሩፅ ዙይ ኣብ ሕድሕድ ፀብሒ ዝምገቦ ፈይ እንዳበልኪ መዓልቲ መዓልቲ ኣብልዕዮ። ነብሱ ማፅዩ ሰንሰን ኣቢሉ ክቐትሎ" በለት እታ ኣደ።ድሕሪ 3 ወርሒ ድሮ በዓል ትንሳኤ ወያ ሰበይቲ ናብ ኣዲኣ ተመሊሳ "ኣደይ ዳግማይ ንሰብኣየይ ክቐትል ሓሳብ ፈፂመ የብለይን። ከምቲ ዝመኸርክኒ ምስገበርኩ ንሱ ሙሉእ ብሙሉእ ባህርያቱ ስለዝተቀየረ እንዲያውም እናፈተኽዎ መፂኤ። ቃልኪ ከየዕብርን ክሳብ ሎሚ ካብቲ ዝሃብክኒ ሕሩጭ ይህቦለኹ ግን ኣይቀሰንኩን ከብደይ ሓፍሓፍ ይብለኒ። ካብ ገዛ ወፂኡ ክሳብ ዝምለስ ይጨንቀኒ ከምዛ ውላደይ ኮይኑ ይስመዐኒ ከምዚ ዓብይ ሓወይ የኽብሮ ኣብሂወተይን ነብሰይን ዝነገሰ እንኮ ንጉስ ኮይኑ ስለዝስመዐኒን ዝኣመንኩሉን ይፈርሖን የኽብሮን ኮይነ። እዚ ስሚዒታት ምሳይ ኣይነበረን ግን ኣፍቂረዮ ሐዚ። ኣደይ ቲ መርዚ ከይቐትሎ እንታይ ክገብር ኣለኒ ርድእኒ በጃኺ። ንሱ ለዋህን ኣፍቃሪን ኮይኑሎ ብፍላይ ኣባይ ዘለዎ እምነት ልዕሊ ማንም ምዃኑ ምስፈለጥኩ ብተግባራተይ ተጣዒሰ እየ።" ኢላ ምኽሪ ሓተተት እታ ኣደ ድማ፤"ጓለዋይ ኣይትጨነቒ። ዝሃብኩኺ ሕሩፅ ቀመም ዕርዲን ጅንጅብልን እዩ ነይሩ። ፈፂሙ ኣይቀትሎን ።ቲ ዝገርም ንስኺ ኢኺ እቲ ቀስ ብቐስ ንሰብኣይኪ ሚሒር ክሓርቕን ክጭነቕን ብምግባር ብውጥረት፣ ፍቕሪንኣኽብሮትን ብምስኣን ዝቐትል መርዚ እትህብዮ ነበርኪ። ሐዚ ግና ክተፍቅርዮ ሓልዮት ክተርእይዮ ምስጀመርኪ ከምእውን ክተኽብሮዮን ምስ ጀመርኪ ካብ መገዲ ሞት ኢኺ ኣድሒንክዮ።" ኢላታ።ድሕሪ ልደት ጥምቀት ካብኡ ስቕለት ዳግማይ ትንሰአ ኣሎ። (ብዝጥዕም መልኩዑ ካብ ካሊእ ቋንቋ ዝተተርጎመ)ርሑስ ልደት